
22. seja sveta KS, 3. 10. 2016 ob 20h

Prisotni: vsi svetniki razen Daphne

Dnevni red:

1. Tekoče zadeve
2. Povezovanje z Dolami
3. Razno

Ad 1
· Za popravilo luči na gasilskem domu in dodatno osvetljavo na stopnišču bomo angažirali profesionalnega elektrikarja.
· Z Nikotom bova pogledala, ali najdeva primerne kostanje za klopi in korito.
· Marjeta se dogovarja s Komunalo glede priključitve vode za v korito.
· Jani kontaktira kamnoseka, ki naj bi napravil kamniti del korita.
· Nabavili bomo močan reflektor za nočno smučanje. Cena okoli 250 €.
· Dogovorjeni smo za sestanek pri županu 10. 10., predvsem zaradi priprav na proračun za leti 2017/18.
· Poklicali bomo logaškega župana, da ugotovimo, kako napreduje prenos zimskega čiščenja dela ceste v KS Zavratec od logaške komunale na idrijsko.

Ad 2
Smiselno bi bilo vzpostaviti tesnejšo povezavo s KS Dole, saj bi lahko skupaj napravili kaj koristnega za obe skupnosti, ki jih posamezna KS napravi teže ali jih sploh ne more.
Po daljši razpravi ugotovimo, da je povezovanje resen problem že znotraj naše krajevne skupnosti in da marsičesa ne moremo doseči, ker ne znamo sodelovati. Sklenemo, da je najprej treba poskusiti vzpostaviti boljšo povezanost znotraj KS Zavratec, šele potem lahko resno razmišljamo o širših povezavah.

Ad 3
Nadaljevali bomo z zbiranjem telefonskih številk krajanov, da bomo lahko čim več krajanov vabili na zbore krajanov ali druge pomembne dogodke.

Samo Kuščer
